464.15 REGOLAMENTIDWAR LI ĊENZI GĦALL-EŻERĊIZZJU TAL-PROFESSJONI TA’ INFERMIER L-AVVIŻ LEGALI 276 tal-2008, kif emendat bl-Avviżi Legali 181 u 197 tal-2010. L-AVVIŻ LEGALI 276 tal-2008, kif emendat bl-Avviżi Legali 181 u 197 tal-2010. 1. Titolu. It-titolu ta’ dawn ir-regolamenti huwa Regolamenti dwar Li ċenzi għall-Eżerċizzju tal-Professjoni ta’ Infermier. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar il-Professjonijiet tas-Saħħa; Kap. 464. Kap. 464. " il-Kunsill " tfisser il-Kunsill ta’ l-Infermieri u Qwiebel, imwaqqaf taħt l-artikolu 21 ta’ l-Att; "liċenza " tfisser li ċenza għall-eżerċizzju tal-professjoni ta’ infermier, maħruġa taħt dawn ir-regolamenti. 3. Għoti ta’ liċenza. Il-liċenza għandha tingħata mill-President ta’ Malta lil persuna li tkun infermieru bir-rakkomandazzjoni tal-Kunsill. 4. Kondizzjonijiet tal-liċenza. Emendat: A.L.181 tal-2010; A.L. 197 tal-2010. (1) Il-liċenza biex persuna teżerċita l-professjoni għandha tingħata lil dawk l-infermieri ta’ l-ewwel livell li jwettqu dawn il-kondizzjonijiet kollha li ġejjin: (a) ikollhom grad fl-infermerija mogħti mill-Università ta’ Malta jew inkella kwalifika ta’ infermerija ekwivalenti li tinkiseb minn xi università, kulleġġ jew skola ta’ l-infermerija oħra li jkunu rikonoxxuti mill-Kunsill; (b) ikunu ilhom reġistrati mal-Kunsill għal perjodu ta’ mill-inqas sentejn; (ċ) ikunu ilhom jeżerċitaw il-professjoni tagħhom ta’ infermier fuq bażi full-time għal żmien sentejn jew perjodu ekwivalenti. (2) Fil-każ ta’ dawk l-infermieri ta’ l-ewwel livell li ma jkunux jissodisfaw il-kondizzjonijiet imsemmija fis-sub regolament ta’ qabel iżda li jkunu detenturi ta’ diploma fl-infermerija mogħtija mill-Università ta’ Malta, jew ta’ kwalifika ekwivalenti fl-infermerija li tinkiseb minn xi università, kulleġġ jew skola ta’ l-infermerija oħra li jkunu rikonoxxuti mill-Kunsill, il-liċenza għandha tingħata biss wara ħames snin minn meta huma jiġu reġistrati mal-Kunsill u wara li jkunu ilhom jeżerċitaw il-professjoni tagħhom ta’ infermier fuq bażi full-time għal żmien ħames snin jew perjodu ekwivalenti. (3) Id-dispożizzjonijiet tas-subregolamenti ta’ qabel għandhom ikunu japplikaw għal in fermieri li jkunu reġistrati fit-taqsima speċjali tar-Reġistru. 5. Kodiċi ta’ prattika. Dawk l-infermieri li dawn ir-regolamenti japplikaw għalihom ikollhom id-dmir li jikkonformaw ruħhom mal-kondizzjonijiet u li jissodisfaw il-ħtiġiet stipulati fil-Kodiċi ta’ Prattika tal-professjoni tagħhom.